"Setswana Puo ya Gae (HL)/P3 13 DBE/Ngwanaitseele 2016 NSC – Memorantamo 2.3 LENANEOTEMA LE METSOTSO Lenaneotema le metsotso ke karolo ya botlhokwa ya go tlhaeletsana. Ke kitsiso le kgobokanyo ya dintlhakgolo tse go tlileng go buiwa ka tsona mo kopanong e e rileng. E thusa batlapitsong go itse se ba se bilediwang le go re ba tle pitsong ba ipaakantse. Dintlha tse di tshwanetseng go elwa tlhoko fa go tshwaiwa lenaneotema le metsotso: • Tshedimosetso ya kopano e tshwanetse go kwalwa. • Letlha le lenaneotema le tswang ka lona le tshwanetse gore le se ka la atamelana thata le letlha la kopano. • Palo ya dintlha tsa kopano e ka nna teng gore lenanetema le se ka la fetolwa ka nako ya kopano. • Palo ya mafoko a lenaneotema mmogo le metsotso ke 180-200 diteng fela. • Kwala metsotso ka pakapheti. Se se lebeletsweng mo batlhatlhojweng: • Kwala letlha le lenaneotema le tswang ka lona. • Dintlha tsa se se tlaa buiwang kwa kopanong, di rulagantswe ka botlhokwa jwa tsona. • Nako le lefelo le kopano e tlaa tshwarelwang kwa go lona. • Mo metsotsong, tlhagisa letlha le kopano e tshwerweng ka lona. • Kwala nako e kopano e tshwerweng ka yona. • Tlhagisa dintlha tse di tšhotlhilweng kwa kopanong. • Tlhagisa tshobokanyo ya se se tshikintsweng le se go dumalanweng ka sona. • Palo ya mafoko a yona ke 180-200 diteng fela. [25] • Letlha la kopano e e latelang le a fiwa. 2.4 ATHIKELE YA MAKASINE Athikele ya makasine ke karolwana ya makasine e batho ba kwalang dikgang dingwe kgotsa ba bega sengwe gore se buisiwe ke botlhe. Dintlha tse di tshwanetseng go elwa tlhoko fa go tshwaiwa athikele ya makasine: • Kgang e neelwa setlhogo se se itlhalosang e bile se gogela. • Motlhatlhojwa o na le kgololosego ya bobegakgang. • Palo ya mafoko a lona ke 180-200 diteng fela. • O patelesega gore kgang ya gagwe e ngokele, mme e sa nyeletse bonnete jwa kgang. • Temana ya ntlha e tshwere bontsi jwa dikgang gonne e araba dipotso Kae? Mang? Leng? Jang? E tlhagisa dilo tse di tlhokegang gore mmele o itekanele. • Leina la mokwadi le tlhagisiwe kwa tshimologong ya athikele. Kwalololo e ileditswe Phetla"